E DUA na tama ni gone ka cavutu mai na vanua levu o Pakistan esa dredre saraga vua me dua na nona cakacaka.
Ena vuku ni sa tubu levu tu na i qaqalo ni ligana ka sa dau kerekere voli ga ena veitutu ni sala me rawa ni vakani ratou rawa kina na nona vuvale.
Ko Ashraf-ud-din yabaki 70 mai Karachi, e dua na mataqali mate e tauva tu na ligana ka sa bulibuli tu vaka na cago.
A cakacaka tu e liu o koya ena dua na valenikana ka mani vakasakei ena vuku ni nodra sega ni via tara na kakana e kauta yani o Ashraf ena vuku ni bulibuli ni ligana.
E vuqa na gauna ea sasaga o Ashraf me dua tale na nona cakacaka ka sa mani sega ni rawa ka vakavuna me lomaleqataka na nona vuvale me rawa ni qaravi ratou ka ni luvena e gone duadua esa qai vula 18.
E levu ga na gauna esa mani tu kina ena veitutu ni sala me kere i lavo ka dau kere i lavo tu ena vei ya ciwa na auwa ena loma ni dua na siga ka rawata rawa kina e $9 dua na siga, ia e levu vei ira na tamata era rukaki koya ka vakacavuta vua eso na vosa ca, lolovira.
E tukuna o Ashraf ni ra dau vakalialiai koya vakalevu na tamata, ka ra dau tukuna vua ni a cudruvi mai vua na Kalou. Era dau vakasisilataki koya na tamata.
E kaya ni levu ni nona i qaqalo esa vakavuna na nona sega ni rawa ni rawa i lavo kina ena taledi e tiko vua.
Kei na nodra sa sega ni vinakata nai taukei ni cakacaka na solia vua e dua na cakacaka ka sega ni dua tale na vanua e rawa ni bula kina ka sa mani digia kina me la?ki kere sede tu e gaunisala.
E levu na vuniwai era sa vakasalataki Ashraf me na sele na ligana ia e sega ni vinakata o koya. Ia, e vakabauta o koya ena nona dau masu tiko ena veisiga ni na vukei koya na Kalou me na vinaka tale na ligana.
E dau nona tatadra tu o koya me na dolava e dua na nona sitoa me rau na cicivaka kei na marama watina ia e mani seva ni sa vaka wale tu ga na tadra vei koya.
Ko Ashraf e a sucu mai ka sa ka levu tu na i qaqalo ni ligana, ia ena gauna esa toso tiko kina na nona yabaki ni bula esa tubu tale tikoga na i qaqalo ni ligana me levu sara.
E tolu na luvei Ashraf, e dua e yabaki lima, tarava yabaki tolu kei koya e gone sara e vula tinikawalu. E tukuna o Ashraf ni kerekere voli e gaunisala me rawa ni vakauti ratou kina na luvena ki koronivuli me rawa ni ratou vuli.
A tauvi mate vakasauri o koya ena dua na gauna e a kere sede voli e gaunisala ena vuku ni katakata ni siga ka mani curu kina i valenibula. Ia, ena nona lesu mai valenibula esa mani nakinaki kina me na vakalailaitaka na auwa ni nona kere i lavo.
Ia, e vakaraitaka ko Dr Jaswan Shakya na i liuliu ni valenibula o Sushma Koirala Memorial Hospital mai Nepal ni rawa ni qarava na ligai Ashraf me seleta kevaka me sega ni tubu tiko na sui ni ligana.Home | Top
"This will be a great advantage for locals living overseas, particularly our readers who are soldiers and Fijians serving in the British Army," Mr Ravula said.
"I am delighted with it, it's a major project and it is a major achievement for the newspaper and greater service to our readers offshore," The Fiji Times publisher Hank Arts said. "I think the people will love it," he said.The Fiji Times editor-in-chief Fred Wesley voiced similar sentiments and added uploading the vernacular newspaper online was part of The Fiji Times' service to its readers.
"We hope this site will assist our readers in terms of helping them understand and value the iTaukei language, culture and traditions," Mr Wesley said.
fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn eng_Latn eng_Latn eng_Latn